மனகவலை ஏதுமில்லை

மனகவலை ஏதுமில்லை கருவெளி ராச.மகேந்திரன் அந்த ஒருவழிப் பாதையிலே... ! உனக்கு வழிவிட்டு எதிர்முனையில் காத்திருப்பேன்...! நான் உனைக் காண கிடைக்கும் ஓரிரு மணித்துளிக்காக! அதை நீ அறிந்திருக்க! வாய்ப்பில்லை தான்... ! ஒரு வெயில் கால மழையில் வரும் மின்னல் போல... ! முடிந்து போகும் அந்த கணங்கள் தான் என் வாழ்நாளுக்கு எல்லாம் வெளிச்சம்! என்றிருந்தேன்... ! அதை நீ அறிந்திருக்க ! வாய்ப்பில்லை தான்... ! இதோ... மாலை மாற்றி... ! உனக்கு நான்... ! எனக்கு நீ என ஆன இந்நொடியில்... ! அந்த ஒரு வழிப்பாதையை! ஓடோடி நீ கடந்தது... ! என் விழியின் வழியே பாயும் அன்பில் அங்கேயே சிலையாகி போவதை! தவிர்க்கத்தான் என்கிறாய்! வாழ்க்கையை நினைத்து புன்னகைக்கிறோம்... ! நீயும் நானும்! மனம் அறிந்தால்.... மனக்கவலை ஏதுமில்லை... - என்று எங்கோ படித்ததாய் ஞாபகம்! கருவெளி ராச.மகேந்திரன் - தேனி